
Лаборатория шартлары буенча һәр өчлек яңа җыр иҗат итәргә тиеш.

*5 февраль көнне «Сәйдәш» мәдәният үзәгенең кече залында II «Безнең җыр» иҗат лабораториясенең чираттагы тыңлап карау этабы булып узды.*

**Проектның икенче сезоны узган ел көз башында старт алды. Аның максаты – сәнгатьнең төрле өлкәләрендә эшләүче яшьләргә уртак иҗади мохит булдыру, шагыйрь, композитор һәм җырчыларны үзара таныштыру, яңа әсәрләр иҗат итү һәм милли җыр фондын тулыландыру. Идея авторы – «Калеб» җыены җитәкчесе, хәзерге вакытта Казан Башкарма комитеты җитәкчесенең социаль мәсьәләләр буенча урынбасары Гүзәл Сәгыйтова, проектның кураторы – Тинчурин театры директорының урынбасары Лилия Гәрәева.**

Беренче очрашуда шобага салу ярдәмендә шагыйрь, композитор һәм җырчыдан торган 16 команда барлыкка килде. Лаборатория шартлары буенча һәр өчлек яңа җыр иҗат итәргә тиеш.


Җырларны гала-концертта тамашачыга тәкъдим иткәнче, аларны башта экспертлар бәяли, һәр командага үз киңәшләрен бирә. Бу сезонда экспертлар арасында – ТРның атказанган сәнгать эшлеклесе, ТРның Дәүләт камера хоры җитәкчесе һәм дирижеры **Миләүшә Таминдарова**; ТРның атказанган сәнгать эшлеклесе, шагыйрь **Рәмис Аймәт**; Башкорт Дәүләт Филармониясе солисты **Зөлфия Авзалова.**

«Безнең җыр» иҗат лабораториясенең көтелгән нәтиҗәсе – гала-концерт – 28 май көнне Г.Тукай исемендәге татар дәүләт филармониясе сәхнәсендә булачак.

**чыганак һәм фото: milli.kzn.ru**

## Нет комментариев
«Безнең җыр» иҗат лабораториясенең чираттагы тыңлап карау этабы узды